РАЙОННА ИЗБИРАТЕЛНА КОМИСИЯ 01 БЛАГОЕВГРАД

Благоевгад 2700, площад „Георги Измирлиев“ №9, сграда на Областна администрация,
деловодство на РИК 01 - етаж 3, стая 36,телефон 0887 544707, имейл: rik01@cik.bg

П Р О Т О К О Л № 1 –ЕП/НС / 20.04.2024г.

ИЗБОРИ ЗА ЧЛЕНОВЕ НА ЕВРОПЕЙСКИЯ ПАРЛАМЕНТ ОТ РЕПУБЛИКА БЪЛГАРИЯ И ЗА НАРОДНИ ПРЕДСТАВИТЕЛИ НА 9 ЮНИ 2024 Г.:

На 20 АПРИЛ 2024 г. от 10:30 часа се проведе заседание на Районната избирателна комисия Благоевград.

**ПРИСЪСТВАТ:**

Мартин Бусаров, Исмет Узунов, Атанаска Митрева, Милена Велкова, Стоян Христов, Александър Мановски, Ангелина Костадинова, Божидар Ненов, Елена Панчева, Емине Кутрева, Мария Икономова, Мая Драгиева, Славчо Попов, Тина Кълбова, Чавдар Цонев.

**ОТСЪСТВАТ:**

Антоанета Кръстева, Наджие Вакльова.

Заседанието бе открито в 10:30 ч. и председателствано от Мартин Бусаров - председател на комисията.

Мартин Бусаров:

Скъпи колеги, откривам заседанието на Районната избирателна комисия – Благоевград.

Добре дошли на първото ни официално заседание за предстоящите избори, които ще произведем като РИК 01.

Използвам случая да ви поздравя, около 70% от състава на РИК се познаваме, работили сме заедно.

\*следва кратко представяне на членовете от състава на РИК

Предлагам следния Д н е в е н р е д:

1. Проекти на решения
* брой на печатите на Районна избирателна комисия Благоевград, избор на член от състава на комисията за маркиране на печатите, с цел защитата им
* провеждане на заседания на РИК, място за обявяване на решенията на Районна избирателна комисия Благоевград, избор на говорител.
* определяне на срока за подаване на документи в РИК 01 за регистрация на инициативните комитети за участие в изборите за народни представители на 9 юни 2024 г.
1. Разни.

Тъй като присъстват и медии , нека да пристъпим към важно действие от правомощията на РИК, а именно да нараним печатите на РИК , с оглед тяхната защита.

ЦИК със свое Решение N:3060-ЕП/НС от 10.04.2024г.са указали на РИК да се определи член от състава, който заедно с председателят да нарани печатите ни.

Аз предлагам да спазим традицията и този член да е секретарят на РИК 01 – господин Исмет Узунов.

**Мартин Бусаров: Колеги предлагам Ви :**

**Проект за решение с номер 1-ЕП/НС от 20.04.2024 г.**

ОТНОСНО: брой на печатите на Районна избирателна комисия Благоевград, избор на член от състава на комисията за маркиране на печатите, с цел защитата им

На основание чл.72, ал.1, т.1 и ал.2 от Изборния кодекс и във връзка с Решение N:3060-ЕП/НС от 10.04.2024г. на ЦИК , при спазване на законоустановения кворум, Районната избирателна комисия-Благоевград

РЕШИ:

Печатите на Районната избирателна комисия Благоевград  са три на брой.

Районната избирателна комисия – Благоевград определя Исмет Салих Узунов – Секретар, който да маркира печатите на РИК, заедно с Председателят Мартин Бусаров, след получаването им.

За маркирането на печатите да се състави протокол и да се положат по три отпечатъка от всеки печат.

Колеги, моля гласуваме!

Решението бе взето единодушно в 10.40 часа.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

**Мартин Бусаров: Колеги предлагам Ви :**

**Проект за решение с номер 2-ЕП/НС от 20.04.2024 г.**

ОТНОСНО: провеждане на заседания на РИК 01 , място за обявяване на решенията на Районна избирателна комисия Благоевград, избор на говорител

На основание чл.72, ал.1, т.1 и ал.2 от Изборния кодекс и във връзка с Решение N:3074-ЕП/НС от 15.04.2024г. на ЦИК , при спазване на законоустановения кворум, Районната избирателна комисия-Благоевград

РЕШИ:

1. Районната избирателна комисия Благоевград ще заседава в дните Вторник и Четвъртък, от 18.00 часа, на следния административен адрес: гр.Благоевград, пл. „Георги Измирлиев“ 9, в сградата на Областна администрация Благоевград, етаж 1, заседателна зала №5.
2. Председателят на РИК-Благоевград по своя преценка и при необходимост може да свиква извънредни заседания.
3. Районната избирателна комисия Благоевград обявява решенията си в деня на приемането им, чрез поставяне на табло на първи етаж в сградата на Областна администрация Благоевград. Решенията се публикуват и на интернет страницата на РИК-Благоевград.
4. Районната избирателна комисия – Благоевград ще се представлява от пред медиите от председателя или определен от него друг член на комисията.

Колеги, моля гласуваме!

Решението бе взето единодушно в 10.45 часа.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

**Мартин Бусаров: Колеги предлагам Ви :**

**Проект за решение с номер 3-ЕП/НС от 20.04.2024 г.**

ОТНОСНО: определяне на срока за подаване на документи в РИК 01 за регистрация на инициативните комитети за участие в изборите за народни представители на 9 юни 2024 г.

На основание чл.72, ал.1, т.7 във връзка с т.10 и т.11 от Изборния кодекс и във връзка с Решение N:3118-НС от 19.04.2024г. на ЦИК , при спазване на законоустановения кворум, Районната избирателна комисия-Благоевград

РЕШИ:

Приемането на документите  за регистрация на инициативните комитети за участие в изборите за народни представители на 9 юни 2024 г.  се извършва всеки календарен ден от 09.00 до 17.00ч., в сградата на Областна администрация Благоевград, пл.“Георги Измирлиев“9, етаж 3, стая 36-деловодство на РИК 01.

Крайният срок за подаване на документи за регистрация на инициативен комитет е 17,00 ч. на 29 април 2024г.

Колеги, моля гласуваме!

Решението бе взето единодушно в 10.50 часа.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

**По точка разни** се обсъдиха организационни дейности, които предстоят за нормалното протичане и организация на изборния процес в РИК01.

М.Бусаров:

Преди да приключим, само да Ви уведомя, че ще обновим и инфото на интернет страницата ни, аз и секретарят на РИК ще имаме грижата.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Заседанието приключи в 11.00ч.

Следващо заседание на 23.04.2024г. – ВТОРНИК от 18.00ч.

Председател: Секретар:

 Мартин Бусаров Исмет Узунов